Protokolas dėl Bulgarijos Respublikos ir Rumunijos priėmimo į Europos Sąjungą sąlygų ir tvarkos - VII priedas:Protokolo 20 straipsnyje nurodytas sąrašas: pereinamojo laikotarpio priemonės - Rumunija - 4.Konkurencijos politika - A.Fiskalinė pagalba



Oficialusis leidinys L 157 , 21/06/2005 p. 0143 - 0145



A. FISKALINĖ PAGALBA 1. Sutartis dėl Konstitucijos Europai III dalies III antraštinės dalies I skyriaus 5 skirsnis "Konkurencijos taisyklės" a) Nepaisydama Konstitucijos III-167 ir III-168 straipsnių, įmones, kurioms nuolatinio investuotojo pažymėjimas nuskurdusiame rajone buvo suteiktas iki 2003 m. liepos 1 d., Rumunija gali toliau atleisti nuo pelno mokesčio, remdamasi Vyriausybės nepaprastuoju potvarkiu Nr. 24/1998 dėl nuskurdusių rajonų su padarytais pakeitimais: - 3 nuskurdusiuose rajonuose (Brad, Valea Jiului, Bălan) iki 2008 m. gruodžio 31 d. imtinai, - 22 nuskurdusiuose rajonuose (Comăneşti, Bucovina, Altân Tepe, Filipeşti, Ceptura, Albeni, Schela, Motru Rovinari, Rusca Montană, Bocşa, Moldova Nouă-Anina, Baraolt, Apuseni, Ştei-Nucet, Borod Şuncuiuş-Dobreşti-Vadu Crişului, Popeşti-Derna-Aleşd, Ip, Hida-Surduc- Jibou-Bălan, Şărmăşag-Chiejd-Bobota, Baia Mare, Borşa Vişeu, Rodna) iki 2009 m. gruodžio 31 d. imtinai, - 3 nuskurdusiuose rajonuose (Cugir, Zimnicea, Copşa Mică) iki 2010 m. gruodžio 31 d. imtinai; laikantis šių sąlygų: - valstybės pagalba skiriama regioninėms investicijoms: - grynasis tokios regioninės pagalbos intensyvumas neturi viršyti 50 % bendro dotacijos ekvivalento. Mažosioms ir vidutinėms įmonėms ši viršutinė riba gali būti padidinta 15 procentinių punktų, jei bendras grynasis pagalbos intensyvumas neviršija 75 %, - jei įmonė veikia motorinių transporto priemonių sektoriuje [4], visa pagalba neturi viršyti 30 % reikalavimus atitinkančių investicinių išlaidų, - pagalbos, neviršijančios pirmiau minėtų viršutinių ribų, skaičiavimo laikotarpis prasideda 2003 m. sausio 2 d.; neįskaičiuojama visa pagalba, prašyta ir gauta remiantis iki tos dienos gautu pelnu, - apskaičiuojant visą pagalbą, atsižvelgiama į visą pagalbą, suteiktą pagalbos gavėjui reikalavimus atitinkančioms išlaidoms, įskaitant pagal kitas schemas suteiktą pagalbą, ir neatsižvelgiant į tai, ar pagalba suteikta iš vietinių, regioninių, nacionalinių ar Bendrijos šaltinių, - reikalavimus atitinkančios išlaidos apibrėžiamos pagal Nacionalinės regioninės pagalbos gaires [5], - gali būti atsižvelgta į tas reikalavimus atitinkančias išlaidas, kurios buvo patirtos nuo 1998 m. spalio 2 d. (t.y. schemos įsigaliojimo pagal Vyriausybės nepaprastąjį potvarkį Nr. 24/1998 dėl nuskurdusių rajonų dienos) iki 2004 m. rugsėjo 15 d. b) Rumunija pateikia Komisijai: - per du mėnesius nuo įstojimo dienos – informaciją apie pirmiau išdėstytų sąlygų įvykdymą, - iki 2010 m. gruodžio mėnesio pabaigos – informaciją apie reikalavimus atitinkančias investicijų išlaidas, kurias patyrė pagalbos gavėjai pagal Vyriausybės nepaprastąjį potvarkį Nr. 24/1998 dėl nuskurdusių rajonų su padarytais pakeitimais, taip pat visą pagalbos gavėjų gautos pagalbos sumą, ir - pagalbos, suteiktos pagalbos gavėjams motorinių transporto priemonių sektoriuje, stebėsenos pusmečio ataskaitas. 2. Sutarties dėl Konstitucijos Europai III dalies III antraštinės dalies I skyriaus 5 skirsnis "Konkurencijos taisyklės" a) Nepaisydama Konstitucijos III-167 ir III-168 straipsnių įmones, kurios pasirašė komercines sutartis su Laisvosios prekybos zonų administracijomis iki 2002 m. liepos 1 d., Rumunija iki 2011 m. gruodžio 31 d. gali toliau atleisti nuo autorinių atlyginimų mokesčio, remdamasi Įstatymu Nr. 84/1992 dėl laisvosios prekybos zonų su padarytais pakeitimais ir laikydamasi šių sąlygų: - valstybės pagalba skiriama regioninėms investicijoms: - grynasis tokios regioninės pagalbos intensyvumas neturi viršyti 50 % bendro dotacijos ekvivalento. Mažosioms ir vidutinėms įmonėms ši viršutinė riba gali būti padidinta 15 procentinių punktų, jei bendras grynasis pagalbos intensyvumas neviršija 75 %, - jei įmonė veikia motorinių transporto priemonių sektoriuje [6], visa pagalba neturi viršyti 30 % reikalavimus atitinkančių investicinių išlaidų, - pagalbos, neviršijančios pirmiau minėtų viršutinių ribų, skaičiavimo laikotarpis prasideda 2003 m. sausio 2 d.; neįskaičiuojama visa pagalba, prašyta ir gauta remiantis iki tos dienos gautu pelnu, - apskaičiuojant visą pagalbą, atsižvelgiama į visą pagalbą, suteiktą pagalbos gavėjui reikalavimus atitinkančioms išlaidoms, įskaitant pagal kitas schemas suteiktą pagalbą, ir neatsižvelgiant į tai, ar pagalba suteikta iš vietinių, regioninių, nacionalinių ar Bendrijos šaltinių, - reikalavimus atitinkančios išlaidos apibrėžiamos pagal Nacionalinės regioninės pagalbos gaires [7], - gali būti atsižvelgta į tas reikalavimus atitinkančias išlaidas, kurios buvo patirtos nuo 1992 m. liepos 30 d. (t.y. schemos įsigaliojimo pagal Įstatymą Nr. 84/1992 dėl laisvosios prekybos zonų dienos) iki 2004 m. lapkričio 1 d. b) Rumunija pateikia Komisijai: - per du mėnesius nuo įstojimo dienos – informaciją apie pirmiau išdėstytų sąlygų įvykdymą, - iki 2011 m. gruodžio mėnesio pabaigos – informaciją apie reikalavimus atitinkančias investicijų išlaidas, kurias patyrė pagalbos gavėjai pagal Įstatymą Nr. 84/1992 dėl laisvosios prekybos zonų su padarytais pakeitimais, taip pat visą pagalbos gavėjų gautos pagalbos sumą, ir - pagalbos, suteiktos pagalbos gavėjams motorinių transporto priemonių sektoriuje, stebėsenos pusmečio ataskaitas. [4] Kaip apibrėžta Komisijos komunikato – Regioninės pagalbos dideliems investiciniams projektams daugelio sektorių sistema (OL C 70, 2002 3 19, p. 8) C priede. Komunikatas su paskutiniais pakeitimais, padarytais ir paskelbtais OL C 263, 2003 11 1, p. 3. [5] OL C 74, 1998 3 10, p. 9. Gairės su paskutiniais pakeitimais, padarytais ir paskelbtais OL C 258, 2000 9 9, p. 5. [6] Kaip apibrėžta Komisijos komunikato – Regioninės pagalbos dideliems investiciniams projektams daugelio sektorių sistema (OL C 70, 2002 3 19, p. 8) C priede. Komunikatas su paskutiniais pakeitimais, padarytais ir paskelbtais OL C 263, 2003 11 1, p. 3. [7] OL C 74, 1998 3 10, p. 9. Gairės su paskutiniais pakeitimais, padarytais ir paskelbtais OL C 258, 2000 9 9, p. 5. --------------------------------------------------